Suchinthana/ta-wikipedia huggingface dataset:
கைபர் பக்துன்வாவில் தீவிரவாதத் தாக்குதல்கள்

கைபர் பக்துன்வா மாகாணத்தில் தீவிரவாத தாக்குதல்கள், பாக்கித்தான் நாட்டின் வடமேற்கில் அமைந்த கைபர் பக்துன்வா மாகாணத்தில்  தெக்ரிக் -இ-தாலிபான், அல் காயிதா, லஷ்கர்-இ-இஸ்லாம் மற்றும் தெகரிக்கு-இ-நபாஸ்-இ- சரியத்-இ-முகம்மதி (Tehreek-e-Nafaz-e-Shariat-e-Mohammadi (TNSM) போன்ற இசுலாமிய தீவிரவாத அமைப்பினர், பாகிஸ்தான் அரசு மற்றும் பாதுகாப்புப் படைகளுக்கு எதிராக நடத்தும் ஆயுதத் தாக்குதல்களைக் குறிக்கிறது.

2004ஆம் ஆண்டிலிருந்து அல் காயிதா தீவிரவாதிகளுக்கு எதிராக பாக்கித்தான் இராணுவம் தாக்குதல்கள் நடத்தத் தொடங்கியது முதல் இக்கிளர்ச்சிகள் கைபர் பக்துன்வா மாகாணத்தில் நடந்து வருகிறது..

ஆப்கானத்திலிருந்து கைபர் பக்துன்வா மாகாணததிற்கு எதிராக வரும் தீவிரவாதிகளைக் கட்டுப்படுத்த, 2017ல் பாகிஸ்தான் தலைமைப் படைத்தலைவர் பாஜ்வா ஆப்கானித்தான்-பாகிஸ்தான் இடையே 2600 கிலோ மீட்டர் நீளத்திற்கு மின் கம்பி வேலி அமைத்து, 1000 காவல் கோபுரங்களை நிறுவினார். மேலும் கைபர் பக்துவன்வா-ஆப்கானித்தான் எல்லையை காவல் காக்க 67 எல்லைக் காவல் படைப்பிரிவுகள் நிறுவப்பட்டது.

பாக்கித்தானின் டெகரிக்-இ-தாலிபான்கள்,  16 டிசம்பர் 2014 அன்று பெசாவர் இராணுவப் பள்ளிக்கூடம் மீதான தாக்குதலில் 132 மாணவ மாணவிகள் உட்பட 141 பேர் கொல்லப்பட்டனர்...

2021 காபூல் வீழ்ச்சிக்குப் பின் பாக்கித்தானின் தெகரிக்கு-இ-தாலிபான்களின் கை ஓங்கியது. 2022ம் ஆண்டின் முடிவில் கைபர் பக்துன்வா மாகாணத்தில் 13 தற்கொலை படைத் தாக்குதல்கள் நடைபெற்றது. இதன் பின் நடைபெற்ற பேச்சு வார்த்தைக்குப் பின் சூன 2022ல் சண்டை நிறுத்தம் ஏற்பட்டது. இருப்பினும் நவம்பர் 2022ல்  தெக்ரிக் -இ-தாலிபான் அமைப்பானது சண்டை நிறுத்த உடன்பாட்டை மீறி, கைபர் பக்துன்வா மாகாணம் முழுவதும் தீவிரவாத தாக்குதல்களை அதிகப்படுத்தியது.

7 ஏப்ரல் 2023 அன்று பாகிஸ்தான் பிரதமர் சபாஷ் செரீப் தலைமையிலான தேசியப் பாதுகாப்பு குழு எடுத்த முடிவின்படி, நாடு முழுவதும் அரசு மற்றும் இராணுவத்திற்கு எதிரான தாக்குதல்களை அடக்க இராணுவ நடவடிக்கை எடுக்க தீர்மானிக்கப்பட்டது.

12 டிசம்பர் 2023 அன்று பாகிஸ்தான்-ஆப்கானிஸ்தான் எல்லைப்பகுதியில் இருந்த 23 பாகிஸ்தான் இராணுவ வீரர்களை இக்கிளர்ச்சிக் குழுவினர் கொன்றனர்.

2023 பெசாவர் பள்ளிவாசல்  தற்கொலைப்படை குண்டு வெடிப்பில்   95 பேர் கொல்லப்பட்டனர் மற்றும் 223 பேர் காயம் அடைந்தனர். இதற்கு பாகிஸ்தான் தலிபான்கள் பெறுப்பேற்றது.

மேற்கோள்கள்

பாகிஸ்தானில் தீவிரவாதம்
கைபர் பக்துன்வா மாகாணம்
குவாந்தான் மக்களவைத் தொகுதி

குவாந்தான் மக்களவைத் தொகுதி (மலாய்: Kawasan Persekutuan Kuantan; ஆங்கிலம்: Kuantan Federal Constituency; சீனம்: 关丹国会议席) என்பது மலேசியா, பகாங் மாநிலத்தில், குவாந்தான் மாவட்டத்தில் (Kuantan District); அமைந்துள்ள ஒரு மக்களவை தொகுதி (P083) ஆகும்.

குவாந்தான் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து குவாந்தான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

குவாந்தான் மாவட்டம்

குவாந்தான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் குவாந்தான். பகாங் மாநிலத்தின் வடகிழக்கில் அமைந்துள்ளது. இந்த மாவட்டத்தின் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.

இந்த மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா (Bandar Indera Mahkota). இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா. 11-ஆம் நூற்றாண்டில், குவாந்தான் நிலப்பகுதி, சயாமியர்களால் கையகப்படுத்தப் படுவதற்கு முன்பு, பெங்-கெங் (Pheng-Kheng) எனும் மற்றும் ஒரு சிறிய பேரரசால் ஆளப்பட்டது. 15-ஆம் நூற்றாண்டில், சிறிது காலம் மலாக்கா அரசாலும் ஆளப்பட்டது.

குவாந்தான் மக்களவைத் தொகுதி

குவாந்தான் தேர்தல் முடிவுகள்

மேற்கோள்கள்

மேலும் காண்க 
 குவாந்தான்
 பெக்கான்
 குவாந்தான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
வாலி கட்டுவிரியன்

வாலி கட்டுவிரியன் எனும் பங்காரசு வாலி (Bungarus walli) என்பது வட இந்தியா, வங்காளதேசம், நேபாளம், மற்றும் பூட்டானில் காணப்படும் ஒரு நச்சுப் பாம்பு ஆகும். இது முன்பு பங்காரசு சிண்டனசு சிற்றினத்தின் துணையினமாகக் கருதப்பட்டது.  ஆனால் இப்போது இது ஒரு தனிச்சிற்றினமாகக் கருதப்படுகிறது. இது சிந்து கட்டுவிரியன் என்றும் அழைக்கப்படுகிறது.

சொற்பிறப்பியல் 
இங்கிலாந்து ஊர்வனவியலாளர் பிராங்க் வால் நினைவாக இந்தச் சிற்றினம் பெயரிடப்பட்டது. தனது பெயரையே சூட்டியதால் வால், தான் "நெறிமுறைகளை மீறியதாக" ஒப்புக் கொண்டார்.

வாழ்விடம் 
ப. வாலி காடுகள், விவசாய நிலங்கள் மற்றும் கிராமப்புற மற்றும் நகரமயமாக்கப்பட்ட பகுதிகளில் காணப்படுகிறது. இது உள்ளூர் அளவில் பரவலாகக் காணப்படுகிறது.

குறிப்புகள்

மேற்கோள்கள் 

பாம்புகள்
இந்திய ஊர்வன
எமிலி சாஜா

கிங் காங் என்ற புனைபெயரால்   அறியப்படும் எமிலி சாஜா (Emile Czaja, 15 சூலை 1909-16 மே 1970)    என்பவர் ஒரு ஆத்திரேலிய-இந்திய தொழில்முறை மல்யுத்த வீரரும் நடிகரும் ஆவார். இவர் 1909 இல் அங்கேரியில் பிறந்தவர்.  1929 முதல் 1970 வரை மல்யுத்தப் போட்டிகளில் தீவிரமாக இருந்தார். இவர் பெரும்பாலும்  யப்பான், சிங்கப்பூர், ஐரோப்பா, நியூசிலாந்து,  ஆத்திரேலியா ஆகிய நாடுகளில் மல்யுத்தம் செய்தார். தொழில்முறை மல்யுத்தத்தில், இவரது பரம போட்டியாளர்களாக அஸ்லம் பஹல்வான், ஹமிதா பஹல்வான், ஷெய்க் அலி, தாரா சிங் ஆகியோர் இருந்தனர்.

துவக்ககால வாழ்க்கை 
அங்கேரிய நாட்டைச் சேர்ந்த எமிலி சாஜா ஐரோப்பாவில் மல்யுத்தம் செய்யத் தொடங்கினார். 18 வயதில், இவர் ஐரோப்பா முழுவதும் முக்கியமான போட்டிகளில் பங்கேற்றார். எமிலி மல்யுத்தத்தின் அனைத்து பாணிகளிலும் சிறந்து விளங்கினார். இதனால் விரைவில் சிறந்த போட்டியாளர்கள் அனைவருக்கும் ஒரு வலிமையான எதிரியாக மாறினார்.

தொழில்முறை மல்யுத்த வாழ்க்கை 
சாஜா 1937 இல் இந்தியாவில் தனது தொழில் வாழ்க்கையைத் தொடங்கினார். ஒரு இந்திய திரைப்படத்தில் கிங் காங் பாத்திரத்தில் நடித்ததால் இவருக்கு "கிங் காங்" என்ற பெயர் வழங்கப்பட்டது. 1945 இல், இவர்  பிரித்தானிய இந்தியாவின் இலாகூரில் சுமார் 200,000 பார்வையாளர்கள் முன்னிலையில் ஹமிதா பெஹல்வானுடன் மல்யுத்தம் செய்தார். இவர்  100,000 இக்கும் மேற்பட்ட ரசிகர்களுக்காக அடிக்கடி மல்யுத்தம் செய்தார்.

1937 ஆம் ஆண்டில், இவர் பிரித்தானிய இந்தியாவின் பம்பாய்க்கு வந்தார். அங்கு பல மேற்கத்திய மல்யுத்த வீரர்களுடனும், கிழக்கு இந்திய ஜாம்பவான்களுடன் மோத  கூடியிருந்தனர். அவர்கள் பாலஸ்தீனத்தின் ஜெஜி கோல்ட்ஸ்டைன், ஜெர்மனியின் எட்மண்ட் வான் கிராமர், இத்தாலியின் டோனி லாமரோ, அங்கேரியின் எமில் கொரோஷென்கோ, போலந்தின் ஜார்ஜ் ஜிபிஸ்கோ, ருமேனியாவின் ஜார்ஜ் கான்ஸ்டன்டைன், ஆத்திரேலியாவின் ஆர்ட்டி கவுன்சில், எட்" ஸ்ட்ராங்க்லர் " லூயிஸ், டெட் தை ஆகியோராவர். கிங் காங் அவர்களில் சிலருடன் மல்யுத்தம் செய்தார்.

1947 இக்குப் பிறகு, மற்றொரு நாடாக  பாக்கித்தான் உருவானது.  உடனடியாக அங்கு வலுவான மல்யுத்தப் போட்டிகளில் கலந்துகொண்டார். 1952 ஆம் ஆண்டில், எமிலி சாஜா சிங்கப்பூரில் இருந்து பம்பாய்க்கு வந்து, "தி மேட் மொகுல் ஆஃப் இந்தியா" என்ற புகழ்பெற்ற தொழிலதிபர் திரு. கூஸ்டாட் டி. இரானியை அணுகினார். அதன்பிறகு பம்பாயில் ஒரு போட்டி ஏற்பாடு செய்யப்பட்டது. இது அனைவருக்கும் பொருளாதார ரீதியாக மிகப்பெரிய வருவாயைத் தந்தது. 1960 களின் பிற்பகுதி வரை இரானியின் குத்தகையின் கீழ் இந்தியாவின் அனைத்து பகுதிகளிலும் மல்யுத்தம் நடந்தது.

தாரா சிங்குடன் சண்டை 

தாரா சிங் உடனான இவரது அனைத்து சண்டைகளும், இந்தியத் துணைக்கண்டத்தில் பொதுமக்களின் கற்பனைக் கதைகளுக்குத் தீனிபோட்டன. கிங் காங்கை வீழ்த்திய தாரா சிங்கின் செயல் இந்தியாவில் புகழ்பெற்றது.

மலேசியாவின் பினாங்கில் நடந்த ஒரு போட்டியை முடித்து சிங்கப்பூருக்குத் திரும்பிச் செல்லும்போது, 1970 மே 12 அன்று ஐபோவில் நடந்த கார் விபத்தில் சாஜா மோசமாக காயமடைந்தார். இதனையடுத்து 1970 மே 16 அன்று சிங்கப்பூரில் 60 தன் வயதில் இறந்தார்.

திரைப்படவியல்

வகையரும் சாதனைகளும் 

 ஓரியண்டல் ஹெவிவெயிட் சாம்பியன்ஷிப்
 ஆஸ்திரேலிய ஜூனியர் ஹெவிவெயிட் சாம்பியன்ஷிப்
 ஜப்பான் மல்யுத்த சங்கம்
 ஆல் ஆசியா டேக் டீம் சாம்பியன்ஷிப் (1 முறை) -  டைகர் ஜோகிந்தர் சிங்குடன்

மேற்கோள்கள் 

1970 இறப்புகள்
1909 பிறப்புகள்
ரெட்டியார்பாளையம் சட்டமன்றத் தொகுதி

ரெட்டியார்பாளையம் சட்டமன்றத் தொகுதி (Reddiarpalayam Assembly constituency) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1974 முதல் 2006 வரை மாநிலத் தேர்தல் செயல்பாட்டில் இருந்தது. தற்போது இத்தொகுதி நீக்கப்பட்ட தொகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

சட்டப்பேரவைத் தேர்தல் 2006

2001 சட்டப்பேரவைத் தேர்தல்

1996 சட்டப்பேரவைத் தேர்தல்

சட்டப்பேரவைத் தேர்தல் 1991

சட்டப்பேரவைத் தேர்தல் 1990

சட்டப்பேரவைத் தேர்தல் 1985

சட்டப்பேரவைத் தேர்தல் 1980

சட்டப்பேரவைத் தேர்தல், 1977

சட்டப்பேரவைத் தேர்தல் 1974

மேற்கோள்கள் 

புதுச்சேரியின் நீக்கப்பட்ட சட்டமன்றத் தொகுதிகள்
குளோரோ ஆல்க்கைல் ஈதர்

'
குளோரோ ஆல்க்கைல் ஈதர்கள் (Chloroalkyl ethers) என்பவை  R-O-(CH2)n-Cl என்ற பொது கட்டமைப்புடன் கூடிய கரிமச் சேர்மங்களின் ஒரு வகுப்பாகும். ஓர் ஆல்க்கேன் சங்கிலி வழியாக குளோரோமெதில் குழுவுடன் இணைக்கப்பட்ட ஈதராக இச்சேர்மம் வகைப்படுத்தப்படுகிறது.

குளோரோமெத்தில் மெத்தில் ஈதர்  என்பது CH3OCH2Cl என்ற மூலக்கூற்று வாய்ப்பாட்டால் விவரிக்கப்படும் ஓர் ஈதர் ஆகும். டோடெசில்பென்சைல் குளோரைடு, நீர் விரட்டிகள், அயனி-பரிமாற்ற பிசின்கள், பலபடிகள் மற்றும் குளோரோமெத்திலேற்ற வினையாக்கிகள் தயாரிக்கும் செயல்முறைகளில் ஆல்க்கைலேற்றும் முகவராகவும் தொழில்துறை கரைப்பானாகவும் பயன்படுத்தப்படுகிறது. கரிமத் தொகுப்பு வினைகளில் மெத்தாக்சிமெத்தில் பாதுகாக்கும் குழுவின் அறிமுகத்திற்கு இச்சேர்மம் பயன்படுத்தப்படுகிறது.

பிசு(குளோரோமெத்தில்) ஈதர் (இரசாயன ஆயுதமான கந்தக கடுகுக்கு நெருங்கிய தொடர்புடையது)  மற்றும் பென்சில் குளோரோமெத்தில் ஈதர் போன்ற தொழில்துறை முக்கியத்துவம் வாய்ந்த சேர்மங்கள்  குளோரோ ஆல்க்கைல் ஈதருடன் நெருங்கிய தொடர்புடைய சேர்மங்களாகும். 

கரிமத் தொகுப்பு வினைகளில் மெத்தாக்சி மெத்தில் ஈதர்களும்  மீத்தாக்சி ஈத்தேன்களும் பொதுவான பாதுகாப்பு குழுக்களாகும்.

பாதுகாப்பு
குளோரோ ஆல்க்கைல் ஈதர்கள் வலிமையான ஆல்கைலேற்றும் முகவர்களாகும். இந்த சேர்மங்கள் மனிதர்களில் புற்றுநோய் உருவாக்கும் தன்மை கொண்டவை.

மேற்கோள்கள்

ஈதர்கள்
கரிமகுளோரைடுகள்
பாயா பெசார் மக்களவைத் தொகுதி

பாயா பெசார் மக்களவைத் தொகுதி (மலாய்: Kawasan Persekutuan Paya Besar; ஆங்கிலம்: Paya Besar Federal Constituency; சீனம்: 巴耶勿刹国会议席) என்பது மலேசியா, பகாங் மாநிலத்தில், குவாந்தான் மாவட்டத்தில் (Kuantan District); அமைந்துள்ள ஒரு மக்களவை தொகுதி (P084) ஆகும்.

பாயா பெசார் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து பாயா பெசார் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

குவாந்தான் மாவட்டம்

குவாந்தான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் குவாந்தான். பகாங் மாநிலத்தின் வடகிழக்கில் அமைந்துள்ளது. இந்த மாவட்டத்தின் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.

முதலாம் நூற்றாண்டில் சித்து அரசு (ஆங்கிலம்: Chih-Tu அல்லது Chihtu; மலாய்: Tanah Merah) எனும் பேரரசின் ஒரு பகுதியாகக் குவாந்தான் மாவட்டம் இருந்தது. 'சிது' என்றால் 'சிகப்பு மண்' (Red Earth Kingdom) என்று பொருள். 11-ஆம் நூற்றாண்டில், குவாந்தான் நிலப்பகுதி, சயாமியர்களால் கையகப்படுத்தப் படுவதற்கு முன்பு, பெங்-கெங் (Pheng-Kheng) எனும் ஒரு சிறிய பேரரசால் ஆளப்பட்டது. 15-ஆம் நூற்றாண்டில், சிறிது காலம் மலாக்கா சுல்தானக அரசாலும் ஆளப்பட்டது.

பாயா பெசார் மக்களவைத் தொகுதி

பாயா பெசார் தேர்தல் முடிவுகள்

மேற்கோள்கள்

மேலும் காண்க 
 குவாந்தான்
 பெக்கான்
 குவாந்தான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
சிறிய கருப்பு கட்டுவிரியன்

சிறிய கருப்பு கட்டுவிரியன் (பங்காரசு லிவிடசு-Bungarus lividus) என்பது இந்தியா, வங்காளதேசம் மற்றும் நேபாளத்தில் காணப்படும் நச்சுப் பாம்பு குடும்பமான எலாபிடே சிற்றினமாகும். பாம்பின் நிறத்தைக் குறிக்கும் வகையில், "நீல உலோக நிறம்" அல்லது "ஈய நிறம்" என்று பொருள்படும் இலத்தீன் சொல்லான லிவிடசு இதன் சிற்றினப் பெயராகும்.

விளக்கம் 
சிறிய கருப்பு கட்டுவிரியன் சிறிய அளவிலான பாம்பு ஆகும். இதன் உடல் மென்மையாகவும் கருப்பு அல்லது நீலம்-கருப்பு நிறத்திலும் இருக்கும். மேல் உதடு வெள்ளை நிறத்திலிருக்கும். இதன் உட்புறங்கள் சாம்பல் நிற விளிம்புகளுடன் வெள்ளை நிறத்தில் உள்ளன. கண்கள் சிறியவை, வட்டமான கருவிழியுடன் கருப்பு நிறத்தில் உள்ளன. கண்கள் மூக்கை நோக்கி அமைந்துள்ளன. செதில்கள் முதுகுப்புறத்தில் 15 வரிசைகளில் (15:15:15) அமைக்கப்பட்டுள்ளன. நடு-முதுகுப்புறச் செதில்கள் மற்ற வரிசைகளை விடச் சற்று பெரியவை. குத மற்றும் வாலடிச் செதில்கள் பிரிக்கப்படாதவை.

பரவல் 
சிறிய கருப்பு கட்டுவிரியன் இந்தியா (வட வங்காளம், வடகிழக்கு இந்தியா) வங்காளதேசம், நேபாளத்தில் காணப்படுகிறது.

வட்டாரம் இனம்: அசாம், இந்தியா

சூழலியல்

உணவு 
சிறிய கருப்பு கட்டுவிரியன் முதன்மையாக ஓபியோபேகசு எனப்படும் பாம்புண்ணி வகையினைச் சார்ந்தது ஆகும். அதாவது இது மற்ற பாம்புகளை வேட்டையாடுகிறது.

மேற்கோள்கள்

மேலும் வாசிக்க 

 Boulenger, G.A. 1890. The Fauna of British India, Including Ceylon and Burma. Reptilia and Batrachia. Taylor & Francis. London. xviii, 541 pp.
 Cantor, T.E. 1839. Spicilegium serpentium indicorum [parts 1 and 2]. Proc. Zool. Soc. London 7: 31–34, 49–55.
 Slowinski, J. B. 1994. A phylogenetic analysis of Bungarus (Elapidae) based on morphological characters. Journal of Herpetology 28(4):440-446.

இந்திய ஊர்வன
நச்சுப் பாம்புகள்
ஈரான் கட்டுவிரியன்

பங்காரசு பெர்சிகசு (Bungarus persicus) என்பது எலாபிடே குடும்பத்தைச் சேர்ந்த ஒரு பாம்பு சிற்றினம் ஆகும். இது ஈரானில் மட்டுமே காணப்படுகிறது. ஈரானில் உள்ள வகை வட்டாரத்தின் பெயரால் பெயரிடப்பட்டது. ஈரான் முன்பு பெர்சியா என்று அழைக்கப்பட்டது.

வாழிடம் 
ப. பெர்சிகசு தட்டையான சமவெளிகள் மற்றும் பருவகால நதிகளின் படுக்கைகள் சிதறிய தாவரங்கள் காணப்படும் புதர்கள் மற்றும் சில மரங்களில் காணப்படுகின்றது.

மேற்கோள்கள் 

ஊர்வன
நச்சுப் பாம்புகள்
மலாக்கா பொது மருத்துவமனை

மலாக்கா பொது மருத்துவமனை (மலாய்: Hospital Melaka; ஆங்கிலம்: Malacca General Hospital) என்பது மலேசியா, மலாக்கா  மலாக்கா நகர்ப்பகுதியில் உள்ள மருத்துவமனை ஆகும்.

இந்த மருத்துவமனை இரண்டாம் நிலை மற்றும் சிறப்பு மருத்துவமனைப் பராமரிப்புச் சேவைகளை வழங்குகிறது.

மலாக்கா மாநிலத்திலுள்ள சுகாதார மையங்கள்; ஜொகூர் மாநிலத்தின் வடக்குப் பகுதி மற்றும் நெகிரி செம்பிலான் தம்பின் மாவட்டம் ஆகிய பகுதிகளில் உள்ள நோயாளிகளுக்கு ஒரு பரிந்துரை மையமாகவும் செயல்படுகிறது.

பொது

மலாக்கா நகரத்திலிருந்து 15 நிமிட பயண நேரத்தில் பெரிங்கிட் சாலை - புக்கிட் பாலா சாலைகளில் இந்தப் பொது மருத்துவமனை அமைந்துள்ளது. ஏறக்குறைய 17.4 ஏக்கர் (7.0 எக்டேர்) நிலப்பரப்பில், நவீன வசதிகள் மற்றும் உள்கட்டமைப்புகளைக் கொண்டுள்ளது. தளத்தில் பல புதிய கட்டிடங்களைச் சேர்க்கும் ஒரு விரிவாக்கத் திட்டம் தற்போது செயல்பாட்டில் உள்ளது.

மலாக்கா மருத்துவமனையின் இதர பெயர்கள் 

 புக்கிட் பாலா மருத்துவமனை - (Bukit Pala Hospital) 
 மலாக்கா மருத்துவமனை - (Malacca Hospital)  
 மலாக்கா பொது மருத்துவமனை - (Malacca General Hospital) 
 மலாக்கா பெரிய மருத்துவமனை - (Hospital Besar Melaka) 
 மலாக்கா பொது மக்கள் மருத்துவமனை - (Rumah Sakit Umum Melaka)

வரலாறு

1934 பிப்ரவரி 12-ஆம் தேதி, நீரிணை குடியேற்றங்களின் நிர்வாக அரசின் $ 2.34 மில்லியன் மலாயா டாலர் அரசு நிதியுதவியுடன் திறப்புவிழா கண்டது. நீரிணை குடியேற்றங்களின் ஆளுநர் சர் சிசில் கிளமந்தி ஸ்மித் (Sir Cecil Clementi) தலைமையில் மலாக்கா பொது மருத்துவமனை திறக்கப்பட்டது. 

மிகப் பெரிய அளவிலான அந்தத் திறப்பு விழாவில் பிரித்தானிய காலனித்துவச் செயலாளர் ஆண்ட்ரூ கால்டிகாட் (Andrew Caldecott) இராணுவக் கட்டளை அதிகாரி மேஜர் ஜெனரல் லெவின், மருத்துவ சிகிச்சை மற்றும் சுகாதார இயக்குநர் டாக்டர் ஆர்.டி. பிட்சுஜெரால்ட், குடியுரிமை ஆலோசகர் எம்.டபிள்யூ. மில்லிங்டன் மற்றும் மலாக்காவைச் சேர்ந்த 700 பேரும் கலந்து கொண்டனர்.

மலாக்கா மணிப்பால் மருத்துவக் கல்லூரி

மலாக்கா மணிப்பால் மருத்துவக் கல்லூரி என்று முன்பு அழைக்கப்பட்ட மலேசிய மணிப்பால் பல்கலைக்கழகக் கல்லூரியில் (Melaka Manipal Medical College), மலேசியாவைச் சேர்ந்த மாணவர்களும், வெளிநாட்டு மாணவர்களும் மருத்துவக் கல்வி பயின்று வருகின்றனர். மலாக்கா மாநகரத்தில் இருந்து 15 கி.மீ. தொலைவில் உள்ள ஆயர் குரோ பகுதியில், மலாக்கா மணிப்பால் மருத்துவக் கல்லூரி உள்ளது.

1997-ஆம் ஆண்டு தோற்றுவிக்கப் பட்ட இந்தக் கல்லூரியில் இது வரை 1800 மருத்துவர்கள் படித்துப் பட்டம் பெற்றுள்ளனர்.

அமைவு

இந்த மருத்துவமனை அமைக்கப்படும் போது நோயாளிகள் மற்றும் பார்வையாளர்களின் வசதிகளைக் கருத்தில் கொண்டு திறந்தவெளி பூங்காவிற்குள் அமைக்கப்பட்டது. 

மேலும் இந்த மருத்துவமனை திறக்கப்பட்டதில் இருந்து அனைத்து மருத்துவ வசதிகள் மற்றும் உள்கட்டமைப்பு வசதிகளுடன் முழுமையாக உள்ளது. 17 நோயாளிக் கூடங்களில் (வார்டுகளில்) 806 படுக்கைகளை வழங்கும் நான்கு அடுக்குமாடிக் கூடங்கள் உள்ளன.

முகவரி

Hospital Melaka, Jalan Mufti Haji Khalil, 75400 Melaka
Tel : +60 06-2892344 Faks : +06-2841590

மேலும் காண்க 
 மலேசிய மணிப்பால் பல்கலைக்கழகக் கல்லூரி
 மலேசிய மருத்துவமனைகளின் பட்டியல்

மேற்கோள்கள் 

 Sejarah Perubatan dan Hospital-hospital di Melaka by Lourdes Pitchaimuthu (1997)

வெளி இணைப்புகள்
 Malacca GH Official Website

மலேசிய மருத்துவமனைகள்‎‎
அனிதா சுபதர்சினி

அனிதா சுபதர்சினி (Anita Subhadarshini) ஒரிசா போலாசாரா சேர்ந்த இந்திய அரசியல்வாதியும் இந்திய நாடாளுமன்ற மக்களவையின் உறுப்பினரும் ஆவார். இவர் அசுகா மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராக 2024ஆம் ஆண்டு நடைபெற்ற பொதுத் தேர்தல் மூலம் தேர்ந்தெடுக்கப்பட்டார். இவர் பாரதிய ஜனதா கட்சி சேர்ந்தவர்.

மேற்கோள்கள் 

18ஆவது மக்களவை உறுப்பினர்கள்
இந்திய அரசியல்வாதிகள்
வாழும் நபர்கள்
ஒடிசா அரசியல்வாதிகள்
பாரதிய ஜனதா கட்சி அரசியல்வாதிகள்
மதிரா சுப்பண்ணா தீக்சிதலு

மதிரா சுப்பண்ணா தீக்சிதலு (Madhira Subbanna Deekshitulu) (1868 – 1928) ஓர் இந்திய எழுத்தாளர் ஆவார். தெலுங்கு மொழியில் 12-பகுதிகளைக் கொண்ட நகைச்சுவையான காசி மஜிலி கதலு என்ற கற்பனை புதினத்திற்காக அறியப்பட்டவர். இதில் பல பகுதிகள் தெலுங்குத் திரைப்படங்களாக எடுக்கப்பட்டது.

மேற்கோள்கள் 

தெலுங்கு எழுத்தாளர்கள்
1928 இறப்புகள்
1868 பிறப்புகள்
ஏர் கேரளா

ஏர் கேரளா (Air Kerala)  கேரள அரசாங்கத்தால் முன்மொழியப்பட்ட பிராந்திய விமான நிறுவனமாகும், இது இப்போது ஐக்கிய அரபு அமீரகத்தை தளமாகக் கொண்ட தொழிலதிபர் அஃபி அகமது மற்றும் அய்யூப் கல்லாடா ஆகியோரால் மேற்கொள்ளப்படுகிறது, இது ஜெட் ஏவியேஷன் ஏர்லைன் சேவையின் உரிமையாளரின் கீழ் கொச்சி பன்னாட்டு வானூர்தி நிலையம் (CIAL) இன் துணை நிறுவனமாக பதிவு செய்யப்பட்டுள்ளது.

உருவாக்கம்
ஏர் கேரளா திட்டம் 2005 ஆம் ஆண்டு முதன் முதலில் கேரள அரசாங்கத்தால் அறிவிக்கப்பட்டது. அதிகப்படியான கேரள மக்கள் வளைகுடா நாடுகளில் இருக்கும் காரணத்தால் வருடம் முழுவதும் கேரள விமான நிலையத்தில் பயணிகள் குவிந்துகிடக்கின்றனர். இதை அடிப்படையாக வைத்து ஏர் கேரளா திட்டத்தினை, கேரள மாநில அரசு உருவாக்கியது..

விமான நிறுவனம் ஆரம்பத்தில் ஏப்ரல் 2013 இல் தனது செயல்பாட்டைத் தொடங்க திட்டமிட்டிருந்தது, இருப்பினும், இந்திய அரசாங்கத்தின் நிபந்தனையின்படி, சர்வதேச விமான சேவைகளை இயக்க விரும்பும் இந்திய விமான நிறுவனம் முதலில் குறைந்தபட்சம் 20 விமானங்களைக் கொண்டிருக்க வேண்டும் மற்றும் உள்நாட்டு சேவைகளை இயக்குவதில் ஐந்தாண்டு அனுபவம் பெற்றிருக்க வேண்டும் என்ற நிபந்தனைகளால் பின்னுக்கு தள்ளப்பட்டது..

இத்திட்டம் முழுமைபெறுமானால், முதன்மைப் பங்குதாரர்களில் ஒரு மாநில அரசாங்கத்துடன் ஏர் கேரளா இந்தியாவின் முதல் விமான சேவையாகும். மாநில அரசு மற்றும் கொச்சி பன்னாட்டு வானூர்தி நிலையம் இணைந்து நிறுவனத்தின் 26% பங்குகளை வைத்திருக்கும்,  மீதமுள்ள 74% பங்குகள் பிற பொதுத்துறை நிறுவனங்கள், தனிநபர்கள் மற்றும் தனியார் குழுக்களுக்கு வழங்கப்படும்.

புத்தாக்கம்
சூலை 2024ல் ஐக்கிய அரபு அமீரகத்தை தளமாகக் கொண்ட தொழிலதிபர் அஃபி அகமது மற்றும் அய்யூப் கல்லாடா ஆகியோரின் முயற்சியால் "ஏர் கேரளா" நிறுவனத்திற்குப் புத்துயிர் பெற்றது மட்டும் அல்லாமல் முதல் கட்டமாக இந்திய விமான போக்குவரத்து அமைச்சகத்திடம் இருந்து தடையில்லா சான்றிதழை (என்ஓசி) பெற்றுள்ளது. இருப்பினும், வணிகச் செயல்பாடுகளைத் தொடங்குவதற்கு முன், விமானம் இயக்குவதற்கான அனுமதி சான்றிதழை (AOC) பெறுவதற்கான செயல்முறையை அது இன்னும் மேற்கொள்ள வேண்டும்.

தலைமையகம்
கொச்சியைத் தலைமையிடமாகக் கொண்டு, முதல்கட்டமாகக் கேரளாவிலிருந்து உள்நாட்டு விமானச் சேவைகளை இயக்க ஏர் கேரளா நிறுவனம் திட்டமிட்டு உள்ளது.

மேற்கோள்கள் 

இந்திய வானூர்தி நிறுவனங்கள்
ஆண்டர்சன் மலை ஓணான்

ஆண்டர்சன் மலை ஓணான் என்பது ஜபாலுரா ஆண்டர்சோனியா (Japalura andersoniana) அகாமிடே குடும்பத்தில் ஜபாலுரா பேரினப் பல்லி சிற்றினமாகும். இந்தச் சிற்றினம் தெற்கு ஆசியாவினைத் தாயகமாகக் கொண்டது.

சொற்பிறப்பியல் 
இசுக்கொட்லாந்தின் விலங்கியல் நிபுணர் ஜான் ஆண்டர்சன் நினைவாக இந்த சிற்றினப் பெயர் ஆண்டர்சோனியா என்று அழைக்கப்படுகிறது.

புவியியல் வரம்பு 
ஜ. ஆண்டர்சோனியா கிழக்கு இந்தியாவிலும், முன்பு திபெத் என்று அழைக்கப்பட்ட தென்மேற்கு சீனா பகுதியிலும் காணப்படுகிறது.

விளக்கம் 
ஜ. ஆண்டர்சோனியாவின் உடல் நீளம் 16 செ.மீ. வரை வளரக்கூடியது.  இது முதுகுப்புறத்திலிருந்து வயிற்றுப்புறமாக பழுப்பு நிறத்தில் காணப்படும். ஆண் ஓணான் மஞ்சள் நிற அலைதாடியினைக் கொண்டிருக்கும்.

இனப்பெருக்கம் 
ஜ. ஆண்டர்சோனியா முட்டையிட்டு இனப்பெருக்கம் செய்யக்கூடியது.

மேற்கோள்கள்

மேலும் வாசிக்க 

Annandale N (1905). "Contributions to Oriental Herpetology. II.—Notes on the Oriental Lizards in the Indian Museum, with a List of the Species recorded from British India and Ceylon. Part I." Journal and Proceedings of the Asiatic Society of Bengal, New Series [Series 2] 1: 81-93 + Plates I-II. (Japalura andersoniana, new species, pp. 85–86 + Plate II, figure 4).
Bhosale H, Das A, Manthey U (2013). "Neue Fundorte und Farbvariationen von Japalura andersoniana Annandale, 1905 (Sauria: Agamidae: Draconinae)". Sauria 35 (3): 55–60. (in German).
Smith MA (1935). The Fauna of British India, Including Ceylon and Burma. Reptilia and Amphibia. Vol. II.—Sauria. London: Secretary of State for India in Council. (Taylor and Francis, printers). xiii + 440 pp. + Plate I + 2 maps. (Japalura andersoniana, p. 173).

ஊர்வன
பெக்கான் மக்களவைத் தொகுதி

பெக்கான் மக்களவைத் தொகுதி (மலாய்: Kawasan Persekutuan Pekan; ஆங்கிலம்: Pekan Federal Constituency; சீனம்: 北根国会议席) என்பது மலேசியா, பகாங் மாநிலத்தில், பெக்கான் மாவட்டம் (Pekan District); குவாந்தான் மாவட்டம் (Kuantan District) ஆகிய மாவட்டங்களில் அமைந்துள்ள ஒரு மக்களவை தொகுதி (P085) ஆகும்.

பெக்கான் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பெக்கான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பெக்கான் மாவட்டம்

பெக்கான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் பெக்கான். இந்த மாவட்டத்தின் வடக்கில் குவாந்தான் மாவட்டம், கிழக்கில் தென் சீனக் கடல், மேற்கில் மாரான் மாவட்டம் மற்றும் தெற்கில் ரொம்பின் மாவட்டம் ஆகியவை எல்லைகளாக உள்ளன.

பெக்கான் நகரின் பழைய பெயர் இந்திராபுரா. இந்தியாவில் இருந்து வந்த இந்திய வணிகர்கள் இந்திராபுரா (இந்திரபுரம்) என்று அழைத்தனர். பெக்கான் நகரத்தின் அசல் பெயர் பூங்கா பெக்கான் (Bunga Pekan). பூங்கா பெக்கான் எனும் மலரின் பெயரில் இருந்து வந்தது. இங்கு பகாங் சுல்தானின் அரண்மனையும், அரச பள்ளிவாசலும் உள்ளன.

பெக்கான் மக்களவைத் தொகுதி

பெக்கான் தேர்தல் முடிவுகள்

மேற்கோள்கள்

மேலும் காண்க 
 பெக்கான்
 பெக்கான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
அபோர் மலை அகாமா

ஜபலுரா ஆசுடெனியானா (Japalura austeniana), பொதுவாக அபோர் மலை அகாமா அல்லது அன்னாண்டேல் டிராகன் என்றும் அழைக்கப்படுகிறது. இது அகாமிடே குடும்பத்தில் உள்ள ஓர் அரிய பல்லி இனமாகும். இந்தச் சிற்றினம் ஆசியாவில் காணப்படுகிறது.

சொற்பிறப்பியல் 
இங்கிலாந்தினைச் சார்ந்த நிலத்தியலாளர் அறிஞர் என்றி கேவர்சம் கோட்வின்-ஆசுடன் நினைவாக இதற்கு ஆசுடெனியானா என்ற சிற்றினப் பெயர் சூட்டப்பட்டுள்ளது.

புவியியல் வரம்பு 
ஜ. ஆசுடெனியானா பூட்டான் மற்றும் இந்தியா (அசாம், அருணாச்சலப் பிரதேசம்) காணப்படுகிறது.

வட்டாரம் வகை: "கர்மத்தி அருகே உள்ள மலைகள், அசாம்" (= தாப்ளா மலை, அசாம்).

மறுகண்டுபிடிப்பு 
அபோர் மலை அகாமா, ஜா. ஆசுடெனியானா, முன்பு இதன் ஒற்றை மாதிரியிலிருந்து மட்டுமே அறியப்பட்டது. ஆனால் 2006ஆம் ஆண்டில் அருணாச்சல பிரதேசத்தில் உள்ள கழுக்கூடி வனவிலங்கு சரணாலயத்தில் மீண்டும் கண்டுபிடிக்கப்பட்டது.

விளக்கம் 
ஜ. ஆசுடெனியானா மாதிரியின் மூக்கிலிருந்து குதம் வரை உள்ள நீளம் 9 செ.மீ. ஆகும். இதன் வால்  செ.மீ. நீளமானது.

இனப்பெருக்கம் 
ஜ. ஆசுடெனியானா முட்டையிட்டு இனப்பெருக்க செய்யக்கூடியது.

மேற்கோள்கள்

மேலும் வாசிக்க 

 தாஸ் ஏ, தாஸ் I (2007). "மிக்டோபோலிஸ் ஆஸ்டெனியானா மறு கண்டுபிடிப்பு (அன்னாண்டேல், 1908) (ஸ்குவாமாட்டாஃ அகாமிடே) ". நடப்பு ஹெர்படாலஜி 26 (1) 45-47.
 ஸ்மித் எம். ஏ. (1935).  இலங்கை மற்றும் பர்மா உட்பட பிரிட்டிஷ் இந்தியாவின் விலங்கினங்கள். ஊர்வன மற்றும் நீர்நிலவாழ் உயிரினங்கள். தொகுதி. II. - சூர்யா. லண்டன்ஃ கவுன்சிலில் உள்ள இந்தியாவின் வெளியுறவுத்துறை செயலாளர்.   (டெய்லர் மற்றும் பிரான்சிஸ், பிரிண்டர்ஸ்.  xiii + 440 pp. + தட்டு I + 2 வரைபடங்கள்.   (மிக்டோபோலிஸ், புதிய பேரினம், பக்கம் 149 மிக்டோபோலிஸ ஆஸ்டெனியானா, புதிய கலவை, பக்கம் 165, படம் 50.  

இந்திய ஊர்வன
உயிர்த்தராசன் குளம்

உயிர்த்தராசன் குளம் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 20 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
மாரான் மக்களவைத் தொகுதி

மாரான் மக்களவைத் தொகுதி (மலாய்: Kawasan Persekutuan Maran; ஆங்கிலம்: Maran Federal Constituency; சீனம்: 马兰国会议席) என்பது மலேசியா, பகாங் மாநிலத்தில், மாரான் மாவட்டத்தில் (Maran District) அமைந்துள்ள ஒரு மக்களவை தொகுதி (P086) ஆகும்.

மாரான் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து மாரான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

மாரான் மாவட்டம்

மாரான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் மாரான். முன்பு மாரான் மாவட்டத்தின் ஒரு பகுதியாக இருந்த பெரா மாவட்டம் 1981-ஆம் ஆண்டில் தனி மாவட்டமாகப் பிரிக்கப்பட்டது.

இந்த மாவட்டம் பகாங் மாநிலத்தின் மையத்தில் அமைந்துள்ளது. இதைச் சுற்றி  குவாந்தான் மாவட்டம், பெக்கான் மாவட்டம், ரொம்பின் மாவட்டம், பெரா மாவட்டம், தெமர்லோ மாவட்டம், ஜெராண்டுட் மாவட்டம் ஆகிய மாவட்டங்கள்  உள்ளன.

முன்பு மாரான் மாவட்டம், பெக்கான் மாவட்டத்தின் கீழ் ஒரு நகராண்மைக் கழகமாக இருந்தது. 1981 சனவரி மாதம்; மாரான் நகரம், தெமர்லோ மாவட்டத்தின் புக்கிட் செகும்பல் (Mukim Bukit Segumpal), செனோர் (Chenor), கெர்த்தாவ் (Kertau) ஆகிய நகரங்களுடன் இணைக்கப்பட்டு புதிய மாரான் மாவட்டம் உருவாக்கப்பட்டது.

மாரான் மக்களவைத் தொகுதி

மாரான் தேர்தல் முடிவுகள்

மேற்கோள்கள்

மேலும் காண்க 
 பெக்கான்
 பெக்கான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
டி. கே. சாதுன்னி

டி. கே. சாதுன்னி (T. K. Chathunni) (12 சூன் 2024) இந்தியக் காற்பந்துப் பயிற்சியாளரும் கேரளம் சாலக்குடியைச் சேர்ந்த வீரருமாவார்.

விளையாட்டுத் தொழில் 
ஒரு தடுப்பாட்ட வீரரான சாதுன்னி, கேரளம், கோவா ஆகிய அணிக்காக விளையாடினார்.

பயிற்சி வாழ்க்கை 
சாதுன்னி இந்தியாவில் உள்ள பெரும்பாலான காற்பந்துக் கழகங்களை நிர்வகித்துள்ளார். குறிப்பாக கொச்சின், டெம்போ, சல்கோகர், மோகன் பாகன், சர்ச்சில் பிரதர்சு, சிராக் யுனைடெட் கிளப் கேரளா, ஜோஸ்கோ ஆகியவையாகும். இன்னும் சில காற்பந்துக் கழகங்களையும் நிர்வகித்தார். 1997 முதல் 1998 வரைதேசிய கால்பந்து லீக்கின் பல்வேறு காற்பந்துக் கழகங்களில் பயிற்சியாளராக இருந்தார். சந்தோஷ் கோப்பை கேரளா, கோவா ஆகிய இரு அணிகளையும் பிரதிநிதித்துவப்படுத்தினார்.

இறப்பு 
சாதுன்னி 2024 சூன் 12 அன்று எர்ணாகுளம், கருகுட்டியிலுள்ள ஒரு தனியார் மருத்துவமனையில் புற்றுநோயால் இறந்தார். இவருக்கு வயது 80.

கௌரவங்கள்

மேலாளர் 
சல்கோகர்

 கூட்டமைப்புக் கோப்பை-1997

மோகன் பாகன்

 தேசிய காற்பந்து லீக் 1997-98

மேற்கோள்கள் 

மலையாள நபர்கள்
2024 இறப்புகள்
1940கள் பிறப்புகள்
கோலா கிராவ் மக்களவைத் தொகுதி

கோலா கிராவ் மக்களவைத் தொகுதி (மலாய்: Kawasan Persekutuan Kuala Krau; ஆங்கிலம்: Kuala Krau Federal Constituency; சீனம்: 瓜拉吉挠国会议席) என்பது மலேசியா, பகாங் மாநிலத்தில், மாரான் மாவட்டம்; தெமர்லோ மாவட்டம்; ஜெராண்டுட் மாவட்டம் ஆகிய மாவட்டங்களில் அமைந்துள்ள ஒரு மக்களவை தொகுதி (P087) ஆகும்.

கோலா கிராவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கோலா கிராவ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

மாரான் மாவட்டம்

மாரான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் மாரான். முன்பு மாரான் மாவட்டத்தின் ஒரு பகுதியாக இருந்த பெரா மாவட்டம் 1981-ஆம் ஆண்டில் தனி மாவட்டமாகப் பிரிக்கப்பட்டது.

இந்த மாவட்டம் பகாங் மாநிலத்தின் மையத்தில் அமைந்துள்ளது. இதைச் சுற்றி  குவாந்தான் மாவட்டம், பெக்கான் மாவட்டம், ரொம்பின் மாவட்டம், பெரா மாவட்டம், தெமர்லோ மாவட்டம், ஜெராண்டுட் மாவட்டம் ஆகிய மாவட்டங்கள்  உள்ளன.

1981 சனவரி மாதம்; மாரான் நகரம், தெமர்லோ மாவட்டத்தின் புக்கிட் செகும்பல் (Mukim Bukit Segumpal), செனோர் (Chenor), கெர்த்தாவ் (Kertau) ஆகிய நகரங்களுடன் இணைக்கப்பட்டு புதிய மாரான் மாவட்டம் உருவாக்கப்பட்டது.

கோலா கிராவ் மக்களவைத் தொகுதி

கோலா கிராவ் தேர்தல் முடிவுகள்

மேற்கோள்கள்

மேலும் காண்க 
 பெக்கான்
 பெக்கான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
ஆர். செல்வராஜ்

"அன்னக்கிளி" செல்வராஜ் என்று அழைக்கப்படும் ஆர். செல்வராஜ் (R. Selvaraj) என்பவர் இந்தியத் திரைக்கதை எழுத்தாளரும் இயக்குநருமாவார். இவர் முதன்மையாக  தமிழ் திரையுலகிலும், சில தெலுங்குத் திரைப்படத்துறையிலும், கன்னடத் திரைப்படத்துறையிலும் பணியாற்றியுள்ளார். இவரது மிகவும் பிரபலமான படம் அன்னக்கிளி ஆகும். செல்வராஜ் இயக்கத்தில் 1979ஆம் ஆண்டு வெளியான அகல் விளக்கு படத்தின் மூலம் விஜயகாந்தின் திரையுலக வாழ்க்கை தொடங்கியது. செல்வராஜ்  பாரதிராஜா, மணிரத்னம் ஆகியோருடன் நெருக்கமாக பணியாற்றியுள்ளார். இவரது மகன் தினேஷ் செல்வராஜும் ஒரு திரைப்பட இயக்குநராவார். அவர்  துப்பாக்கி முனை போன்ற படங்களை  இயக்கியுள்ளார்.

திரைப்படவியல்

கதை 

 எங்கம்மா சபதம் - 1974
 அம்மயில சபதம் - 1975 (தெலுங்கு)
 அன்னக்கிளி - 1976
 கவிக்குயில் - 1977
 கிழக்கே போகும் ரயில் - 1978
 புதிய வார்ப்புகள் - 1979
 தூர்பு வெல்லே ரயிலு - 1979
 கொத்த ஜீவிதாலு - 1980 (தெலுங்கு)
 நன்ன தேவரு - 1982 (கன்னடம்)
 புதுமைப் பெண் - 1984
 இதயகோயில் - 1985
 உதயகீதம் - 1985
 முதல் மரியாதை - 1985
 கீதாஞ்சலி - 1985
 பாடு நிலாவே - 1987
 கொடி பறக்குது - 1988
 சோன் பெ சுஹாகா - 1988 (இந்தி)
 புது நெல்லு புது நாத்து - 1991
 புது மனிதன் - 1991
 சின்ன கவுண்டர் - 1992
 சின்ராயுடு - 1992 (தெலுங்கு)
 கேப்டன் மகள் - 1993
 சக்கரைத் தேவன் - 1993
 கோயில் காளை - 1993
 ராசைய்யா - 1995
 அந்திமந்தாரை - 1996
 மொம்மகா - 1997 (கன்னடம்)
 அக்னி ஐபிஎஸ் - 1997 (கன்னடம்)
 அழகர்சாமி - 1999
 தாஜ்மகால் - 1999
 அலைபாயுதே - 2000
 பொட்டு அம்மன் - 2000
 ஈர நிலம் - 2003
 ரிபெல் - 2015 (கன்னடம்)

இயக்கம் 

 பொண்ணு ஊருக்கு புதுசு - 1979
 அகல் விளக்கு - 1979
 பகவதிபுரம் ரயில்வே கேட் - 1983
 நீதானா அந்தக்குயில் - 1986
 சிகப்பு நிறத்தில் சின்னப்பூ - 1990

மேற்கோள்கள்

வெளி இணைப்புகள் 
 
 கடல் தொடாத நதி - 5

வாழும் நபர்கள்
தமிழ்நாட்டுத் திரைக்கதை எழுத்தாளர்கள்
தமிழ்நாட்டுத் திரைப்பட இயக்குநர்கள்
தெலுங்குத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
இந்திய திரைக்கதை எழுத்தாளர்கள்
இந்தியத் திரைப்பட இயக்குநர்கள்
போர்னியோ குச்சி கும்பிடுபூச்சி

பாராடாக்சோடேரா போர்னியேனா (Paratoxodera borneana) என்பது பொதுவாக போர்னியோ குச்சி கும்பிடுபூச்சி என்று அழைக்கப்படுகிறது. இது புரூணையில் காணப்படும் கும்ப்பிடுபூச்சி பேரினமான பாராடாக்சோடேரா சிற்றினம் ஆகும். முதலில் இதனைப் பா. கார்னிகோலிசு துணையினமாக அடையாளம் காணப்பட்டது. 2009ஆம் ஆண்டில் டாக்சோடெரினி  இனக்குழு திருத்தப்பட்டபோது, போர்னியேனாவினை கார்னிகோலிசிலிருந்து வேறுபடுத்தும் முக்கிய பண்புகள் இல்லாததால் போர்னியேனா ஓர் உருவத் தோற்றம் என வகைப்படுத்தப்பட்டது.

மேற்கோள்கள் 

கும்பிடுபூச்சிகள்
ஆபரண மலர் கும்பிடுபூச்சி

செரோபுரோடெர் ஜெம்மேடசு (Creobroter gemmatus) என்பது ஆபரண மலர் கும்பிடுபூச்சி எனப் பொதுவாக அறியப்படுகிறது. இது ஆசியாவைப் பூர்வீகமாகக் கொண்ட கும்பிடுபூச்சி சிற்றினமாகும்.

விளக்கம் 
ஆபரண மலர் கும்பிடுபூச்சியின் ஆண் சுமார் 3.8 செமீ வரை வளரக்கூடியது. இதில் பெண் பூச்சிகள் ஆண் பூச்சிகளை விடச் சற்று பெரியவை. இவை ஈரப்பதமான சூழலையே விரும்புகின்றன. பெண் பூச்சிகள் தன்னின உண்ணிகளாக உள்ளன. ஆண் பூச்சிகள் சமூக வாழ்வினையே விரும்புகின்றன.

உணவு மற்றும் சூழல் வெப்பநிலை அடிப்படையில் எட்டு முறை தோலுரித்தலை மேற்கொண்டு 2 முதல் 5 மாதங்களுக்குள் முதிர்ச்சியடைகின்றன. இவை மிகச்சிறியவை. செரோபுரோடெர் பேரினத்தில் மிகவும் பரவலாகக் காணப்படும் சிற்றினமாக இது உள்ளது.

ஒவ்வொரு முட்டைத் தொகுப்பிலும் 50 முட்டைகள் வரை இருக்கலாம். உகந்த நிலைமைகளின் கீழ், 5 வாரங்களுக்குப் பிறகு முட்டையிலிருந்து குஞ்சுகள் வெளிப்படும்.

மேற்கோள்கள் 

கும்பிடுபூச்சிகள்
தேன்கனல் மக்களவைத் தொகுதி

தேன்கனல் மக்களவைத் தொகுதி (Dhenkanal Lok Sabha constituency) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

சட்டசபை பிரிவுகள் 
தேன்கனல் மக்களவைத் தொகுதி எல்லை நிர்ணயத்திற்குப் பிறகு, இந்த நாடாளுமன்றத் தொகுதியை உருவாக்கும் ஏழு சட்டமன்றப் பிரிவுகள் அட்டவணையில் கொடுக்கப்பட்டுள்ளது. 2008ஆம் ஆண்டில் எல்லை நிர்ணயத்திற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகளின் விவரம்:: பிர்மகாராஜ்பூர், ஆத்மல்லிக், அனுகோள், கிண்டோல், தேன்கனல், கோண்டியா மற்றும் காமாக்யாநகர். :

தேர்ந்தெடுக்கப்பட்ட உறுப்பினர்கள் 
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன. 1952-இல் இரண்டு உறுப்பினர்களைக் கொண்ட தொகுதியாக இருந்தது.

தேன்கனல் மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்

தேர்தல் முடிவுகள்

2024 
2024 இந்தியப் பொதுத் தேர்தலின் போது ஆறாவது கட்டத்தில் 25 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இதன்படி 2024 இந்தியப் பொதுத்தேர்தலில், பாரதிய ஜனதா கட்சி வேட்பாளர் உருத்ரா நாராயண் பானி, பிஜு ஜனதா தளம் வேட்பாளர் அவினாசு சமலை 76,567 வாக்குகள் வித்தியாசத்தில் தோற்கடித்தார்.

குறிப்புகள்

மேற்கோள்கள் 

அனுகோள் மாவட்டம்
டேங்கானாள் மாவட்டம்
ஒடிசா மக்களவைத் தொகுதிகள்
வளையயெக்சைல் நைட்ரைட்டு

வளையயெக்சைல் நைட்ரைட்டு (Cyclohexyl nitrite) என்பது C6H11NO2  என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும்.C6H11NO2.  இது வளையயெக்சனாலும் நைட்ரசு அமிலமும் சேர்ந்த ஓர் எசுத்தராகும். அதாவது இது ஓர் ஆல்க்கைல் நைட்ரைட்டு ஆகும். அமைல் நைட்ரைட்டு மற்றும் பியூட்டைல் நைட்ரைட்டு போல இதுவும் இரத்தநாள விரிவால் ஏற்படும் மார்பு நெரிப்பு நோய்க்கு பயன்படுத்தப்படும் ஓர் ஆஞ்சினா மார்பு வலி  மருந்தாகும். வளையயெக்சைல் நைட்ரைட்டு நிறமற்றதாகும். எளிதில் ஆவியாகக்கூடியதுமாகும்.

பாதுகாப்பு
வளையயெக்சைல் நைட்ரைட்டு ஆவியை உள்ளிழுப்பது தலைவலி மற்றும் ஆபத்தான குறைந்த இரத்த அழுத்த நோய்க்கு வழிவகுக்கும்.

பயன்பாடுகள்
2020 ஆம் ஆண்டின் முற்பகுதியில்  வளையயெக்சைல் நைட்ரைட்டு பாப்பர்சு எனப்படும் பொழுதுபோக்கு மருந்தாக விற்கப்பட்டது. பல்வேறு இணைய விற்பனை மையங்கள் பெரும்பாலும் கனடிய வாய்ப்பாடு என்று பெயரிட்டிருந்தன.  இம்மருந்து விற்பனையை ஊக்குவிக்க சலுகைகளையும் வழங்கின. இதை உள்ளிழுக்கும் மருந்தாகப் பயன்படுத்தும் போது விளைவுகள் பின்வருமாறு விவரிக்கப்படுகின்றன - விந்துதள்ளல் மற்றும் உச்சத்தை தூண்டுதல், குத உடலுறவின் போது தசைகளை தளர்த்துதல் போன்ற பயன்களை கொடுக்கும்.  எனவே இந்த மருந்து ஓரினச்சேர்க்கையாளர்களை ஈர்க்கிறது. இருப்பினும் வளையயெக்சைல் நைட்ரைட்டு பயனர்கள் மற்ற ஆல்க்கைல் நைட்ரைட்டுகளுடன் ஒப்பிடும்போது இந்த மருந்தின் அனுபவம் அவற்றுக்கு நெருக்கமாக இல்லை என்று விவரிக்கின்றனர்.

மேற்கோள்கள்

வெளி இணைப்புகள் 
 PubChem. "Cyclohexyl nitrite". pubchem.ncbi.nlm.nih.gov.

ஆல்க்கைல் நைட்ரைட்டுகள்
மாற்று மருந்துகள்
வளையயெக்சைல் சேர்மங்கள்
கோ. வெங்கடேசுவரன்

கோபாலரத்தினம் வெங்கடேசுவரன் (Gopalaratnam Venkateswaran) (இறப்பு 3 மே 2003), பிரபலமாக ஜிவி என அறியப்பட்ட இவர் ஓர் இந்தியத் திரைப்படத் தயாரிப்பாளரும் மற்றும் பட்டயக் கணக்கறிஞரும் ஆவார். இவர் இயக்குநரும் திரைக்கதை எழுத்தாளருமான மணிரத்னம் மற்றும் ஜி. சீனிவாசன் ஆகியோரின் மூத்த சகோதரர். பங்குச்சந்தை மற்றும் சுஜாதா புரொடக்ஷன்ஸ் மூலம் மூலதனத்தை திரட்டிய இந்தியாவின் முதல் திரைப்பட நிறுவனங்களில் ஒன்றான ஜிவி பிலிம்ஸின் விளம்பரதாரராக வெங்கடேசுவரன் இருந்தார். ஒரு நடிகராக, இவர் பகைவன் (1997) படத்தில் சிறப்புத் தோற்றத்தில் நடித்தார். பின்னர், பிரபு நடித்த ராஜா கைய வெச்சா படத்தில் வெஙக்டேசுவரனாகவே நடித்தார்.

ஆரம்ப கால வாழ்க்கை 
கோ. வெங்கடேசுவரன் வீனஸ் பிக்சர்ஸ் நிறுவனத்திற்கு படங்களை தயாரித்த எஸ். கோபால ரத்னத்தின் மூத்த மகன். மணிரத்னம் மற்றும் ஜி. சீனிவாசன் ஆகியோர் இவரது இளைய சகோதரர்கள். வெங்கடேசுவரன் சென்னைப் பல்கலைக்கழகத்தில் வணிகம் படித்து, பட்டயக் கணக்கறிஞர் ஆனார்.  கிட்டத்தட்ட ஒரு தசாப்தத்திற்கு மேலாக திரைப்பட விநியோகம் மற்றும் தயாரிப்பில் இருந்தார்.

இவரது திரைப்படங்கள் 

 ஜி.வி.யின் மறைவுக்குப் பிறகு தயாரிக்கப்பட்ட படங்கள்

 உள்ளம் கேட்குமே (2005)
 கை வந்த கலை (2006)
 உற்சாகம் (2007)
 தநா-07-அல 4777 (2009)

சொந்த வாழ்க்கை மற்றும் இறப்பு 
வெங்கடேசுவரனுக்கு சுஜாதா என்பவருடன் திருமணமாகி இரண்டு குழந்தைகள் உள்ளனர். 3 மே 2003 அன்று, 55 வயதான வெங்கடேசுவரன் தனது வீட்டில் தூக்குப்போட்டு தற்கொலை செய்து கொண்டார்.

மேற்கோள்கள்

வெளி இணைப்புகள் 

மதுரைத் தொழிலதிபர்கள்
தமிழ்நாட்டுத் திரைப்படத் தயாரிப்பாளர்கள்
2003 இறப்புகள்
1948 பிறப்புகள்
தமிழ்த் திரைப்படத் தயாரிப்பாளர்கள்
தெமர்லோ மக்களவைத் தொகுதி

தெமர்லோ மக்களவைத் தொகுதி (மலாய்: Kawasan Persekutuan Temerloh; ஆங்கிலம்: Temerloh Federal Constituency; சீனம்: 淡马鲁国会议席) என்பது மலேசியா, பகாங், மாவட்டத்தில் அமைந்துள்ள ஒரு மக்களவை தொகுதி (P088) ஆகும்.

தெமர்லோ மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து தெமர்லோ மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

தெமர்லோ மாவட்டம்

தெமர்லோ மாவட்டம், பகாங் மாநிலத்தில் உள்ள ஒரு மாவட்டம். கோலாலம்பூரில் இருந்து சுமார் 130 கி.மீ. தூரத்தில் இந்த மாவட்டம் அமைந்து உள்ளது. 

தெமர்லோ மாவட்டம்; கிழக்கில் மாரான் மாவட்டம், மேற்கில் பெந்தோங் மாவட்டம், வடக்கில் ஜெராண்டுட் மாவட்டம் மற்றும் தெற்கில் பெரா மாவட்டம் ஆகிய மாவட்டங்களை எல்லையாகக் கொண்டு உள்ளது.

குவாந்தான் மாநகருக்கு அடுத்த மிகப் பெரிய பட்டணமாக தெமர்லோ விளங்குகிறது. மாநகர் ஆட்சியின் கீழ் உள்ள தெமர்லோ மாவட்டம், மெந்தகாப், லஞ்சாங், கோலா கெராவ், மற்றும் கெர்டாவ் ஆகிய பட்டணங்களை உள்ளடக்கியது.

தெமர்லோ மக்களவைத் தொகுதி

தெமர்லோ தேர்தல் முடிவுகள்

மேற்கோள்கள்

மேலும் காண்க 
 தெமர்லோ நகரம்
 தெமர்லோ மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
வேமுலவாடா சாளுக்கியர்

வெமுலவாடா சாளுக்கியர் (Chalukyas of Vemulavada), தற்கால இந்தியாவின் தெலுங்காணா, மகாராட்டிரம் & கர்நாடகா மாநிலப் பகுதிகளை கிபி 7ஆம் நூற்றாண்டு முதல் 10ஆம் நூற்றாண்டு வரை ஆட்சி செய்தனர். இவர்களின் தலைநகரம் வேமுலவாடா நகரம் ஆகும். இவர்கள் இராட்டிரகூடர்களுக்கு கீழ்படிந்த சிற்றரசர்களாக ஆட்சி செய்தனர். வெமுலவாடா சாளுக்கியர்களுக்குப் பின்னர் இந்நிலப்பகுதிகள் மேலைச் சாளுக்கியர் கீழ் சென்றது.

ஆட்சியாளர்கள் 
 சத்தியாசிரயன் (கிபி 650-675)
 பிரிதிவிபதி (675-700)
 மகாராஜன்  (700-725)
 இராஜாத்தியன் (725-750)
 போதனாவின் வினயாதித்தன் என்ற முதலாம் யுத்தமல்லன் (750-755)
 முதலாம் அரிகேசரி (775-800)
 முதலாம் நரசிம்மன் (800-825)
 இரண்டாம் யுத்தமல்லன் (825-850)
 முதல் பட்டேகா என்ற சோழத கண்டா (850-895)
 மூன்றாம் யுத்தமல்லன் (895-915)
 இரண்டாம் நரசிம்மன் (915-930)
 மூன்றம் அரிகேசரி (930-941)
 வாக்ராஜா (941-950)
 மூன்றாம் அரிகேசரி (946-968)

கல்வெட்டுக்கள் 

இந்த அரசமரபு குறித்தான கல்வெட்டுகள்:

மேற்கோள்கள்

ஆதாரங்கள் 

 
 
 

இந்திய அரச மரபுகள்
தெலங்காணா வரலாறு
பெந்தோங் மக்களவைத் தொகுதி

பெந்தோங் மக்களவைத் தொகுதி (மலாய்: Kawasan Persekutuan Bentong; ஆங்கிலம்: Bentong Federal Constituency; சீனம்: 文冬国会议席) என்பது மலேசியா, பகாங், மாவட்டத்தில் அமைந்துள்ள ஒரு மக்களவை தொகுதி (P089) ஆகும்.

பெந்தோங் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பெந்தோங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பெந்தோங் மாவட்டம்

பெந்தோங் மாவட்டம், பகாங் மாநிலத்தில் உள்ள ஒரு மாவட்டம்.  கோலாலம்பூரில் இருந்து சுமார் 80 கி.மீ. தூரத்தில் அமைந்து உள்ளது. 

இந்த மாவட்டத்தின் மேற்கில் சிலாங்கூர் மாநிலம்; தெற்கில் நெகிரி செம்பிலான்; மாநிலம்; எல்லைகளாக உள்ளன. 1,831 கி.மீ² பரப்பளவில், கெந்திங் மலை மற்றும் புக்கிட் திங்கி மலைப் பகுதிகளையும் உள்ளடக்கியது. தித்திவாங்சா மலைத்தொடர் கிழக்குப் பகுதியில் படர்ந்து செல்கிறது.

முன்பு காலத்தில் ரவுப் மாவட்ட நிர்வாகத்தின் கீழ் பெந்தோங் மாவட்டம் ஒரு துணை மாவட்டமாக இருந்தது. 1919-இல் மாவட்டத்தின் பெரிய அளவு காரணமாக நிர்வாகம் பிரிக்கப்பட்டது. தற்போது பெந்தோங் மாவட்டம் 183,112.35 எக்டேர் பரப்பளவைக் கொண்டுள்ளது.

பெந்தோங் மக்களவைத் தொகுதி

பெந்தோங் தேர்தல் முடிவுகள்

மேற்கோள்கள்

மேலும் காண்க 
 பெக்கான்
 பெக்கான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
இசுபாங்கூர் ஏரி

ஸ்பாங்கூர் ஏரி (Spanggur Tso), இமயமலையில் உள்ள  திபெத் தன்னாட்சிப் பகுதியின் மேற்கேயும், லடாக்கிற்கு கிழக்கேயும் அமைந்த உப்பு நீர் ஏரி ஆகும். 1962 இந்திய-சீனப் போரின் போது இப்பகுதியில் இராணுவ மோதல்கள் வெடித்தது. தற்போது இந்த ஏரி சீனாவின் கட்டுப்பாட்டில் உள்ளது. இது குளிர்காலத்தில் முற்றிலும் உறைந்து விடும். இதன் அருகில் இந்தியாவின் ரெசின் கணவாய் உள்ளது. இதன் வடமேற்கில் பாங்காங் ஏரி  உள்ளது.

61.6 சதுர கிலோ மீட்டர் பரப்பளவு கொண்ட இந்த ஏரியின் அதிகபட்ச நீளம் 20.9 கிலோ மீட்டராகவும்;  அதிகபட்ச அகலம் 4.5 கிலோ மீட்டராக உள்ளது.

மேற்கோள்கள்

ஆதாரங்கள்
 
 

திபெத்திய ஏரிகள்
ரெசின் லா

ரெசின் லா (Rechin La ) என்பது ஒரு கணவாய் ஆகும். இது இந்தியாவின் லடாக் மற்றும் திபெத் தன்னாட்சிப் பகுதி இடையே  இமயமலையில் லடாக் மலைத்தொடரில்  5,500 மீட்டர் உயரத்தில் உண்மையான கட்டுப்பாட்டுக் கோட்டிற்கு அருகே அமைந்துள்ளது. சுசூல் சமவெளி உள்ளது.  சுசூல் இராணுவ முகாம் ரெசின் லாவிலிருந்து 27 கிலோ மீட்டர் தொலைவில் உள்ளது.

1962 இந்திய-சீனப் போரின் போது, ரெசிங் லாவிற்கு வடமேற்கே 3 கிலோ மீட்டர் தொலைவில் சண்டை நடைபெற்றது. இப்பகுதியில் 2020–2021 இந்தியா–சீனா மோதல்கள் போது இந்திய-சீன வீரர்களுக்கு இடையே கைகலப்பு ஏற்பட்டது.

வரலாறு
 
1962 இந்திய சீனப் போரின் போது கிழக்கு லடாக்கில்  ரெசின் லா கணவாயை காக்கும் படைப்பிரிவின் அதிகாரியாக இருந்தவர். மேஜர் சைத்தான் சிங்.  18 நவம்பர் 1962 அன்று, சீனாவின் பெரும் படைகளை எதிர்த்துப் போராட தனது வீரர்களுக்கு ஊக்கம் கொடுத்துக் கொண்டே போராடினார். உடல் முழுவதும் குண்டுக் காயங்களுடன் சைதான் சிங் வீர மரணமடைந்தார். இவரது மறைவிற்குப் பின் இந்தியக் குடியரசுத் தலைவர்  18 நவம்பர் 1962 அன்று இவரது தியாகத்தைப் பாராட்டி  பரம் வீர் சக்கரம் விருது வழங்கினார்.

இதனையும் காண்க
மேஜர் சைத்தான் சிங்

மேற்கோள்கள்

ஆதாரம்

வெளி இணைப்புகள்
 Rezang La War Memorial in Chushul
 Rezangla Shaurya Samiti

லடாக்
இமயமலையிலுள்ள கணவாய்கள்
லே மாவட்டம்
பாரஸ்பூர்

பாரஸ்பூர் அல்லது பரிகாசபுரம் (Parihaspora / Parihaspur), இந்தியாவின் ஜம்மு காஷ்மீரின் காஷ்மீர் பள்ளத்தாக்கில், பாரமுல்லா மாவட்டத்தில் பாயும் ஜீலம் ஆற்றின் கரையில் இருந்த பண்டைய இந்திய நகரம் ஆகும்.கார்கோடகப் பேரரசர் இலலிதாதித்ய முக்தாபிதன் கிபி ஏழாம் நூற்றாண்டில் இந்நகரத்தை நிறுவினார். இதுவே கார்கோடகப் பேரரசின் தலைநகரமாகச் செயல்பட்டது.

பெயர்க் காரணம்
இந்நகரத்தின் தற்போதைய பெயர் பாரஸ்பூர்.முன்னர் இதன் பெயர் பரிகாஷ்பூர் என்பதாகும். சமஸ்கிரு மொழியில் பரிகாஷ் என்பதற்கு சிரிப்பு என்று பொருளாகும். எனவே இதனை சிரிப்பு நகரம் என்று அழைப்பர்.

வரலாறு
இலலிதாதித்ய முக்தாபிதன் இறப்பிற்கு பின் சிதிலமடைந்த பாரஸ்பூர் நகரத்தின் கட்டிடப் பொருட்களைக் கொண்டு, பட்டான் எனும் சங்கர்பூர் நகரம் கட்டப்பட்டதாக, 12ஆம் நூற்றாண்டில் கல்கணர் எழுதிய இராஜதரங்கிணி எனும் சமஸ்கிருத நூல் கூறுகிறது. 14ஆம் நூற்றாண்டில் சுல்தான் சிக்கந்தர் ஆட்சியின் போது இப்பகுதி கோயில்கள் மற்றும் தூபிகள் அனைத்தும் முழுவதுமாக இடித்துத் தள்ளப்பட்டது.

மேற்கோள்கள்

பண்டைய இந்திய நகரங்கள்
பாரமுல்லா மாவட்டம்
ஜம்மு காஷ்மீர் மாநிலத்திலுள்ள ஊர்களும் நகரங்களும்
பெரா மக்களவைத் தொகுதி

பெரா மக்களவைத் தொகுதி (மலாய்: Kawasan Persekutuan Bera; ஆங்கிலம்: Bera Federal Constituency; சீனம்: 百乐国会议席) என்பது மலேசியா, பகாங், மாவட்டத்தில் அமைந்துள்ள ஒரு மக்களவை தொகுதி (P090) ஆகும்.

பெரா மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து பெந்தோங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பெரா மாவட்டம்

பெரா மாவட்டம், பகாங் மாநிலத்தின் தென்மேற்குப் பகுதியில் உள்ள ஒரு மாவட்டம்.  இந்த மாவட்டத்தின் மேற்கில் நெகிரி செம்பிலான் மாநிலம்; தெற்கில் ஜொகூர்; மாநிலம்; எல்லைகளாக உள்ளன. 2,241 கி.மீ² பரப்பளவு கொண்டது. 

பெரா மாவட்டத்தின் தலைநகரம் பெரா. இந்த நகரம் முன்பு தெமர்லோ மாவட்டத்தில் இருந்தது. 1992-ஆம் ஆண்டு பெரா மாவட்டம் உருவாக்கப் பட்டது. அதன் பின்னர் பெரா நகரம் இந்த மாவட்டத்தின் தலைநகரம் ஆனது.

மலேசியாவின் மிகப் பெரிய நன்னீர் ஏரியான பெரா ஏரி (Lake Bera) இந்த மாவட்டத்தில்தான் உள்ளது. 1994 நவம்பர் மாதம் முதல் ராம்சர் உடன்படிக்கையின் கீழ் அந்த ஏரி பாதுகாக்கப் பட்டு வருகிறது.

பெரா மக்களவைத் தொகுதி

பெரா தேர்தல் முடிவுகள்

மேற்கோள்கள்

மேலும் காண்க 
 பெக்கான்
 பெக்கான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
பட்டான், பாரமுல்லா

பட்டான் (Pattan), இந்தியாவின் ஜம்மு காஷ்மீரின் பாரமுல்லா மாவட்டத்தில் உள்ள பட்டான் வருவாய் வட்டத்தின் தலைமையிடம் மற்றும் நகராட்சி ஆகும். இது கடல் மட்டத்திலிருந்து 1553 மீட்டர் உயரத்தில் அமைந்த இவ்வூரின் மக்கள் தொகை 16,409. இந்நகரத்தில் காசுமீரி மொழி, உருது, இந்தி மற்றும் ஆங்கிலம் பேசப்படுகிறது. பட்டான் நகரம் ஒரு வரலாற்றுக் கால தலைமையிடமாக விளங்கியது. இங்கு பண்டைய சங்கர கௌரீசுவரர் கோயில் உள்ளது.

வரலாறு
உத்பால வம்சத்தின் காஷ்மீர் மன்னர் அவந்தி வர்மனின் மகன் சங்கரவர்மன் 9ஆம் நூற்றாண்டில், பாரஸ்பூர் நகரத்தின் கட்டிடப் பொருட்களைக் கொண்டு பட்டான் நகரத்தை நிறுவினார் என கல்கணர் எழுதிய இராஜதரங்கிணி எனும் சமஸ்கிருத நூல் கூறுகிறது. மேலும் மன்னர் சங்கரவர்மன் பட்டானில் சங்கர கௌரீஸ்வர கோயிலை நிறுவினார்.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 13 வார்டுகளும் 2,087 வீடுகளும் கொண்ட பட்டான் நகராட்சியின் மக்கள் தொகை 19,538 ஆகும். பாலின விகிதம் 1000 ஆண்களுக்கு 853 பெண்கள் உள்ளனர். சராசரி எழுத்தறிவு 74.28% ஆகும். பட்டியல் சாதியினரும் பட்டியல் பழங்குடியினரும் முறையெ 2.22% மற்றும் 1.38% ஆக உள்ளனர். இதன் மக்கள் தொகயில் இசுலாமியர் 77.67%, இந்துக்கள் 19.14%, சீக்கியர்கள் 2.34% மற்றும் பிறர் 0.86% ஆக உள்ளனர்.

பட்டான் தொடருந்து நிலையம்
பட்டான் தொடருந்து நிலையம், பாரமுல்லா மற்றும் சிறீநகருடன் இணைக்கிறது.

மேற்கோள்கள்

ஜம்மு காஷ்மீர் மாநிலத்திலுள்ள ஊர்களும் நகரங்களும் 
பாரமுல்லா மாவட்டம்
ரொம்பின் மக்களவைத் தொகுதி

ரொம்பின் மக்களவைத் தொகுதி (மலாய்: Kawasan Persekutuan Rompin; ஆங்கிலம்: Rompin Federal Constituency; சீனம்: 云冰国会议席) என்பது மலேசியா, பகாங், மாவட்டத்தில் அமைந்துள்ள ஒரு மக்களவை தொகுதி (P091) ஆகும்.

ரொம்பின் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து ரொம்பின் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

ரொம்பின் மாவட்டம்

பெரா மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் கோலா ரொம்பின். பகாங் மாநிலத்தின் தென்கிழக்கில் அமைந்துள்ளது. 

இந்த மாவட்டத்தின் வடக்கில் பெக்கான் மாவட்டம்; கிழக்கில் தென்சீனக் கடல்; மேற்கில் பெரா மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன. இந்த மாவட்டத்தின் முக்கிய நகரம் கோலா ரொம்பின். மற்ற முக்கியமான நகரம் பண்டார் முவாட்சாம் சா. முக்கிய சுற்றுலா தளம் தியோமான் தீவு. 

இந்த மாவட்டம் தீபகற்ப மலேசியாவின் தென்கிழக்கு கடற்கரையில், தென் சீனக் கடலை எதிர்கொண்டவாறு உள்ளது. பகாங் மாநிலத் தலைநகரான குவாந்தான் மாநகரில் இருந்து தெற்கே சுமார் 133 கி.மீ. தொலைவில் உள்ளது.

ரொம்பின் மக்களவைத் தொகுதி

ரொம்பின் தேர்தல் முடிவுகள்

மேற்கோள்கள்

மேலும் காண்க 
 பெக்கான்
 பெக்கான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

பகாங் நாடாளுமன்றத் தொகுதிகள்
தி கப்

தி கப் (The Cup, திபெத்தியம்: ཕོར་པ། அல்லது Phörpa) என்பது ஒரு 1999 ஆண்டைய திபெத்திய மொழித் திரைப்படமாகும். இப்படத்தை அறிமுக இயக்குநரான  கைண்ட்சே நோர்பு எழுதி இயக்கியுள்ளார். இதன் கதையானது 1998 பிபா உலகக் கோப்பை இறுதிப் போட்டியைக் காண ஆர்வம் கொண்ட இரண்டு இளம் திபெத்திய அகதி துறவிகள், இமயமலையில் தொலைதூரத்தில் உள்ள மடாலயத்திற்கு ஒரு தொலைக்காட்சிப் பெட்டியைப் பெற தீவிரமாக முயற்சிப்பதை  அடிப்படையாக கொண்டது.

சிறந்த சர்வதேச திரைப்படத்திற்கான அகாதமி விருதுக்கு பூடானின் சார்பில் சென்ற படம் தி கப்  ஆகும். ஆனால் இப்படம் விருதுக்குப் பரிந்துரைக்கப்படவில்லை.

கதை 
இரண்டு இளம் திபெத்திய அகதிகள் இந்தியாவுக்கு இடம்பெயர்ந்துவந்துள்ள ஒரு மடத்திற்கு வருகிறார்கள். அதன் அமைதியான சூழ்நிலை கால்பந்து காய்ச்சலால் பாதிக்கப்படுகிறது, அதற்கு முக்கியத் தூண்டுதலாக  ஒரு இளம் மாணவர், கால்பந்து ஆர்வலர் ஆர்கியன் ஆவார். பிரான்சுக்கும் பிரேசிலுக்கும் இடையிலான 1998 உலகக் கோப்பையின் இறுதிப் போட்டியைக் காணத் தீர்மானித்த அவர், மடத்திற்கு ஒரு தொலைக்காட்சிப் பெட்டியை வாடகைக்கு ஏற்பாடு செய்யத் தொடங்கினார். இது மாணவர்கள், துறவிகள் ஆகியோரின் ஒற்றுமை, வளம்,  நட்பு ஆகியவற்றுக்குச் சோதனையாக மாறுகிறது.

தயாரிப்பு 

தி கப்  இந்தியாவில் (இமாச்சலப் பிரதேசம்) உள்ள திபெத்திய அகதிகள் கிராமமான பிரில் (கிட்டத்தட்ட முழுக்க சோக்லிங் கோம்பா மற்றும் எலு சாலைக்கு இடையில்) படமாக்கப்பட்டது.

தயாரிப்பாளர் ஜெர்மி தாமஸ் பெர்டோலூசியின் லிட்டில் புத்தா படத்தின் ஆலோசகராக இருந்தபோது நோர்புவுடன் உறவை வளர்த்துக் கொண்டார்.

வெளியீடு 
தி கப் 2007, நவம்பர், 13 அன்று வட அமெரிக்காவில் ஃபெஸ்டிவல் மீடியா (ஐபிஎஃப்எஃப்) மூலம் குறுவட்டாக  வெளியிடப்பட்டது. குறுவட்டானது அசல் படத்தின் ஒரு புதிய நேரடி-டிஜிட்டல் பரிமாற்றமாக இருந்தது. மேலும் கூடுதலாக அந்தக் குறுவட்டில்  இன்சைட் தி கப் என்ற ஆவணப்படமும் அடங்கி இருந்தது. அதில் இயக்குநர் திரைப்படம், பௌத்த தத்துவம் போன்றவை குறித்து கலந்துரையாடுகிறார்.

வரவேற்பு 
விமர்சனத் திரட்டியான அழுகிய தக்காளிகள் இப் படத்திற்கு 85% மதிப்பீட்டை அளித்தது.

பிபிசியிலிருந்து எழுதிய டாம், " உண்மையான நகைச்சுவை மிக்க மிகுந்த விரும்பக்கூடியதான, ஈடுபாட்டுடன் பார்க்கதக்க  படைப்பு. இதில் உலகளாவிய கருப்பொருள்கள் - பண்டைய மரபுகளுக்கும் நவீனமயமாக்கலுக்கும் இடையிலான மோதல் போன்றவை நேரடியான கதைக்களத்திலிருந்து இயற்கையாகவே வெளிப்படுகின்றன" என்றார்.

மேற்கோள்கள்

வெளி இணைப்புகள் 
 

1999 திரைப்படங்கள்
திபெத்திய மொழித் திரைப்படங்கள்
எத்தில்தொலுயீன்

எத்தில்தொலுயீன் (Ethyltoluene) என்பவை CH3C6H4CH2CH3 என்ற மூலக்கூற்று வாய்ப்பாட்டைக் கொண்ட கரிமச் சேர்மங்களை குறிக்கும். 1,2- 1,3- மற்றும் 1,4- எத்தில்தொலுயீன் என இதே வாய்பாட்டில் மூன்று மாற்றியங்கள் காணப்படுகின்றன. இவை மூன்றும் நிறமற்ற நீர்மங்கள். இவை நீருடன் கலக்காது. அரோமாட்டிக் ஐதரோகார்பன்கள் எனவும் இவை வகைப்படுத்தப்படுகின்றன. ஒரு மெத்தில் குழு , ஒரு எத்தில் குழு என இரண்டு பதிலீடுகள் பென்சீன் வளையத்தில் இடம்பெற்றுள்ளன.

தயாரிப்பு
எத்திலீனுடன் தொலுயீனைச் சேர்த்து ஆல்க்கைலேற்ற வினையை நிகழ்த்துவதன் மூலம் எத்தில்தொலுயீனை தயாரிக்கலாம்.

CH3C6H5 + CH2=CH2 → CH3C6H4CH2CH3

அலுமினியம் முக்குளோரைடு போன்ற பல்வேறு இலூயிசு அமிலங்களால் இந்த ஆல்க்கைலேற்ற வினை  வினையூக்கப்படுகிறது. 
3- மற்றும் 4-எத்தில்தொலுயீன்கள்  முக்கியமாக மெத்திசிடைரீன்கள் தயாரிப்பில் முன்னோடிச் சேர்மங்களாக உள்ளன:

CH3C6H4CH2CH3 → CH3C6H4CH=CH2 + H2

இந்த ஐதரசன் நீக்க வினை துத்தநாக ஆக்சைடு வினையூக்கியின் முன்னிலையில் நடத்தப்படுகிறது.

மேற்கோள்கள்

ஆல்கைல்பென்சீன்கள்
எத்தில் சேர்மங்கள்